TPIPP ปรับโครงสร้างธุรกิจพลังงาน เข้าถือหุ้น “ทีพีไอ โอเลฟินส์” 99.99%
TPIPP ปรับโครงสร้างธุรกิจพลังงาน เข้าถือหุ้น "ทีพีไอ โอเลฟินส์" 99.99%
27 มี.ค. 2563

บริษัท ทีพีไอ โพลีน เพาเวอร์ จำกัด (มหาชน) หรือ TPIPP เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัทฯครั้งที่ 3/2563 เมื่อวันที่ 27 มี.ค. 2563 ได้มีมติอนุมัติให้บริษัทฯลงทุนซื้อหุ้นสามัญของ บริษัท ทีพีไอ โอเลฟินส์ จำกัด จำนวน 99,993 หุ้น ในราคาตามมูลค่าทางบัญชี ณ วันที่ 31 ธ.ค. 2562 ในราคาหุ้นละ 29.596 บาท (มูลค่าที่ตราไว้หุ้นละ 10 บาท) คิดเป็นมูลค่าเงินลงทุนรวม 2,959,396.69 บาท จาก บริษัท ทีพีไอ โฮลดิ้ง จำกัด ซึ่งมีกรรมการร่วมกันกับบริษัทฯ จึงจัดเป็นบุคคลที่เกี่ยวโยงกัน
โดยมีวัตถุประสงค์เพื่อเป็นการจัดโครงสร้างการถือหุ้นเพื่อรองรับการประกอบธุรกิจพลังงานและธุรกิจอื่นที่เกี่ยวข้อง เพื่อความคล่องตัวและเกิดประโยชน์สูงสุด
ทั้งนี้ ภายหลังการซื้อหุ้นสามัญดังกล่าว จะส่งผลให้บริษัทฯถือหุ้น 99.993% ของทุนจดทะเบียนชำระแล้ว ในบริษัท ทีพีไอ โอเลฟินส์ จำกัด ส่งผลให้ บริษัท ทีพีไอ โอเลฟินส์ จำกัด เป็นบริษัทย่อยของบริษัทฯ